
ОТ АНГЕЛ ПЕНЧОВ ГЕРОВ – КМЕТ НА ОБЩИНА ПИРДОП

ОТНОСНО: ПРОЕКТ НА  БЮДЖЕТА НА ОБЩИНА ПИРДОП ЗА 2026Г.  

Настоящият доклад представя основните бюджетни параметри, които са залегнали в проекта за бюджет на община Пирдоп за 2026 г. Те са съобразени със стратегическите приоритети и годишни цели при спазване на действащото законодателство и принципите за съставянето на бюджета. В проекта на бюджет са отчетени външните фактори свързани с продължаващата финансово-икономическа нестабилност, извършен е анализ на реалното  финансово състояние на общината. Предвид това постигането на годишните цели и стабилизирането на  финансовото състояние на общината ще зависят в голяма степен от най-ефективното и икономично разпределение и разходване на финансовите ресурси и спазването на бюджетна дисциплина. 
 Приоритети за 2026г. са: 
• Финансова стабилност и по-добра бизнес среда за всички инициативни предприемачи; 
• По-добро усвояване на средствата по европейските фондове през програмния период; 
• Повишаване качеството на живот чрез подобряване възможностите за трудова реализация; 
• Подобряване условията за предоставяне на публични услуги в сферата на образованието, здравеопазването и социалните дейности; 
• Модернизация и развитие на техническата инфраструктура и градската среда – благоустрояване на улична мрежа, зелени площи, пешеходни зони, детски площадки и др. в гр.Пирдоп и С.Душанци. 
 При съставянето на проекта на бюджет са отчетени следните по-важни показатели и характеристики: 
[bookmark: _Hlk237264559]• Изпълнението на бюджета към 31.12.2025г. както и  изпълнението на бюджета към 31.07.2026г.	 

 ПЛАНИРАНЕ НА ПРИХОДНАТА ЧАСТ НА БЮДЖЕТА ЗА 2026 г. 
Като съпоставима база за сравнение при разработката и представянето на бюджета по приходите е използван първоначалния бюджет за 2025 г. Направена е съпоставка и с данните по отчет към 31.12.2025г. както и  изпълнението на бюджета към 31.07.2026г.	
При разработването на бюджет 2026г. са взети предвид всички изменения на нормативната уредба засягаща частта на местните приходи. Направен е анализ на сключените договори за наем. Предприети са мерки още през 2020 г. като се използват всички възможни лостове за увеличаване на събираемостта на вземанията.
Второстепенните разпоредители с бюджетни кредити за 2026 г. са 3 на брой: СУ”Сава Савов” , НУ”Тодор Влайков” и Социален комплекс / ДПЛСН и ДСП/.
С приходите от общински характер, изцяло се финансират дейностите „Общинска отговорност” и при необходимост се дофинансират и дейностите „Държавна отговорност”.                                                                                                                                                                        
Планиране на приходите за делегирани от държавата дейности  :
Планираните средства за финансиране на делегираните от държавата дейности са на база на ЗДБРБ за 2026г. 

 Планиране на приходите за местни дейности  :
В проекта за бюджет, местните  приходи са планирани въз основа на извършен анализ на изпълнението на същите  към 31.12.2025г. както и  изпълнението на бюджета към 31.07.2026г.	. и са взети предвид   тенденциите в развитието на икономиката, както и нормативните промени.Заложени са като прогноза постъпленията от местни данъци и такси, цените на предоставяните публични услуги на населението, наемите от отдадените общински имоти, приходите от продажба на общинско имущество и други.

      ПО ПРИХОДНАТА ЧАСТ     -  Приложение № 2 към проекто-бюджет 2026г.       

            В прихода е заложена бюджетна прогноза  за данъчните приходи, прогноза за постъпленията от местни такси, операции с общинско имущество, глоби, лихви и други неданъчни приходи, както и бюджетните взаимоотношения между централния бюджет и бюджета на общината за 2026 г.
Приходите на  община  Пирдоп за 2026 г. са в размер на              8 307 596 евро.
         
I. ПРИХОДИ  ЗА ДЪРЖАВНИ ДЕЙНОСТИ    - 5 053 329 евро.

            Предвидените със ЗДБРБ за 2026 г., размери на бюджетните взаимоотношения между централния бюджет и бюджета  на община Пирдоп са, както следва:
            І.1.Средства за финансиране на делегираните от държавата дейности /предоставят се като обща субсидия/ за община Пирдоп в размер на  4 760 239 евро.  
За общинска администрация стандартът се определя на база брой население по постоянен адрес,брой кметове на общини  и кметове на кметства . 
             При разработването на бюджета на община Пирдоп, средствата за финансиране на делегираните от държавата дейности са определени по функции и дейности, съгласно Единната бюджетна класификация, в размери предвидени  в  ЗДБРБ за 2026 г.   
[bookmark: _Hlk237267369]І.2.Преходен остатък в държавни дейности в размер на 293 090 евро. 



 	ІI. ПРИХОДИ  ЗА  МЕСТНИ  ДЕЙНОСТИ    				-3 254 267 евро.

           II.1.СОБСТВЕНИ ПРИХОДИ
          Собствени бюджетни приходи                                                  2 317 396 евро.
в това число:
- данъчни приходи 							         470 600 евро.
-неданъчни приходи                                                                     1 846 796 евро.
   /Приложение  № 1 към проекта на бюджет/
.
            II. 2.ВЗАИМООТНОШЕНИЯ С  ЦЕНТРАЛНИЯ БЮДЖЕТ ЗА МЕСТНИ ДЕЙНОСТИ
           ОБЩО:										736 300 евро. в това число:
           - изравнителна субсидия                                                                 371 800 евро.
           - зимно поддържане и снегопочистване на пътища                	 47 800 евро.
           - целева субсидия за капиталови разходи                                       232 200 евро.
	- трансфери									    84 500 евро.
             II. 3. ЗАЕМИ		                                                                      	208 213 евро.
             II. 4.ПРЕДОСТАВЕНИ ТРАНСФЕРИ В РАЗМЕР НА                              «-»   32 834 евро.
 II. 5.ПРЕХОДЕН ОСТАТЪК В МЕСТНИ ДЕЙНОСТИ В РАЗМЕР НА               25 192 евро.
           ПО РАЗХОДНАТА ЧАСТ   - Приложение № 2 към проекто-бюджет 2026 г.

Разходите на община  Пирдоп за 2026 г. са в размер на            8 307 596 евро.
I. РАЗХОДИ  ЗА ДЪРЖАВНИ ДЕЙНОСТИ    - 5 053 329 евро. - разпределени по функции, групи, дейности и параграфи, /съгласно Приложения №2, / 

II. РАЗХОДИ ЗА ДОФИНАНСИРАНЕ НА ДЪРЖАВНИ ДЕЙНОСТИ ОТ МЕСТНИ ПРИХОДИ– 10 000 евро. , /съгласно Приложения №2, / 

ІII.     РАЗХОДИ  ЗА  МЕСТНИ  ДЕЙНОСТИ    –  3 244 267  евро. - разпределени по функции, групи, дейности и параграфи, /съгласно Приложение №2/


УВАЖАЕМИ ГОСПОЖИ  И ГОСПОДА,
         
В така предложения проекто-бюджет на община Пирдоп за 2026г.,основната тежест пада на  неразплатените задължения. Стремежът на ръководството на общината е през 2026г. да се разплатят старите задължения ,като в същото време се поддържат текущите дейности, които са общинска грижа.Не случайно залагаме на кандидатстване за средства по структурни и други фондове на ЕС, по национални програми и др. източници за реализиране на годишните цели на общината. Ще кандидатстваме за средства от централния бюджет и други източници за съфинансиране на общински програми и проекти. 
Бюджет 2026 година е балансиран. Балансирането на бюджета е важен етап от бюджетния процес и обхваща както съставянето, така и изпълнението на бюджета. На етапа на съставянето на бюджета балансирането трябва да осигури задължителните плащания и поетите ангажименти а при изпълнението на бюджета балансирането на приходите и разходите е израз на финансова дисциплина и законосъобразното използване на публичните финанси.  
Общинския бюджет е публичен и се контролира от местната общност. Финансирането на местните и делегираните от държавата дейности се извършва от общината в интерес на местната общност и при спазване на принципите на законосъобразност, целесъобразност, ефективност, ефикасност и публичност .
Настъпилите промени в бюджетните взаимоотношения в резултат на структурни, териториални и други промени, включително и с писма на Министъра на финансите се отразяват в процеса на изпълнението на общинския бюджет, а не в процеса на неговото съставяне.
Добрият общински бюджет следва да стъпва на една ясна представа за икономическите процеси на местно ниво. Постигането на устойчивост на бюджета е трудна задача, тъй като местните финанси са силно зависими от държавния бюджет, националните политики, а също така и от усвояването на европейските средства.  



          
КМЕТ НА ОБЩИНА ПИРДОП:
									/АНГЕЛ ГЕРОВ/
